
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu
Előterjesztés 
karácsonyi fényfüggönyök és fényfüzérek vásárlására
Martfű Város Önkormányzata Képviselő-testületének 

2018. november 29-i ülésére
Előkészítette: S. Bodor Éva
Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 

Tárgyalás módja: nyilvános ülés
Tisztelt Képviselő-testület!

Martfű Város Önkormányzata idén is folytatni szeretné a karácsonyi díszvilágítás bővítését, az előző években már megvásárolt karácsonyi díszekkel összekapcsolható, szinkronizálható, ezúttal a Városháza előtti téren már hagyománnyá vált, évente felállított nagy fenyőfa díszítésével.

A Blachere Illumination Hungary Kft-től, mint eddig is minden évben, kaptunk akciós ajánlatot, többek között, 7m x 2m-es fényfüggönyökre és 20 m-es fényfüzérekre is. 
Az árajánlat alapján az összes költség 909.975,- Ft + Áfa, amely tartalmazza:
· 10 db. 7m hosszú és 2 m széles, csúcsban összefutó fényfüggönyt: 85.800,- + Áfa /db.
· 5 db. 20m hosszú fényfűzért: 10.395,- Ft + Áfa/db.
A költségvetésben a fedezettel nem rendelkező feladatok között szerepel karácsonyi díszvilágítás bővítése, így ezt az általános tartalékkeretünk terhére tudnánk biztosítani.

Kérem a tisztelt Képviselő-testületet, járuljon hozzá a fényfüggönyök és fényfüzérek beszerzéséhez előterjesztésem megtárgyalásával és az alábbi határozati javaslat elfogadásával.
Határozati javaslat: 

Martfű Város Önkormányzata Képviselő-testületének
……./2018. (…….) határozata

Karácsonyi fényfüggönyök és fényfüzérek vásárlásáról
Martfű Város Önkormányzatának Képviselő-testülete megtárgyalta a karácsonyi fényfüggönyök és fényfüzérek vásárlására vonatkozó előterjesztést, és az alábbiak szerint döntött:
Martfű Város Önkormányzatának Képviselő-testülete a költségvetés általános tartalékkerete terhére előirányzatot biztosít 909.975,- Ft + Áfa = 1.155.668,- Ft összegben a fényfüggönyök és a fényfüzérek megvásárlására.
A Képviselő-testület felhatalmazza a polgármestert, hogy a megrendelőt aláírja.
Erről értesülnek: 

1. Jász-Nagykun-Szolnok Megyei Kormányhivatal

2. Képviselő-testület, Helyben
3. Pénzügyi és Adóügyi Iroda, Helyben

4. Műszaki iroda, Helyben
Martfű, 2018. november 20.
Dr. Papp Antal 

                                                                         

polgármester

Látta: Szász Éva jegyző

